# Tirupati

Tirupati és una ciutat de l'Índia, situada al sud-oest de l'estat d'Andhra Pradesh, seu administrativa del districte de Tirupati. És coneguda pel seu patrimoni cultural i religiós; del qual en destaca el Temple Venkateswara de Tirumala, un centre de pelegrinatge hindú. El temple és un dels Svayam Vyakta Kshetras (temples automanifestats) dedicats a la deïtat Vishnu. La ciutat està a 150 km de Chennai, a 250 km de Bangalore i a 406 km d'Amaravati.
Tirupati és la segona ciutat més poblada de la regió Rayalasima després de Kurnool. Segons el cens de 2011 té una població de 287.035, cosa que la converteix en la novena més poblada d'Andhra Pradesh. L'aglomeració urbana té 459.985 habitants, i és la setena de l'estat.
La ciutat és una corporació municipal i serveix com a seu del districte de Tirupati, el Tirumala Tirupati Devasthanams, el mandal de Tirupati Urbà i el mandal de Tirupati Rural, la revenue division, la Andhra Pradesh Southern Power Distribution Company Limited (APSPDCL) i la Autoritat de Desenvolupament Urbà de Tirupati (TUDA).
Els anys 2012-2013 Tirupati és reconeguda pel Ministeri de turisme de l'Índia com la "Best Heritage City". També ha estat seleccionada com una de les cent ciutats índies que han de ser desenvolupades com a "Ciutat intel·ligent", una iniciativa del govern de l'Índia en pro del desenvolupament i la modernització.

## Etimologia

"Tiru", en les Llengües dravídiques, significa "sagrat", "honorable" o "Lakxmi". "pati", en Sànscrit, significa "residència" o "marit". Tirupati (Tirumala), a l'obra Acharya-Hrdayam del segle XIII és citada com Acharya-Hrdayam.

## Geografia

Tirupati és la seu del districte de Tirupati d'Andhra Pradesh, al sud de l'Índia. Està situada als peus dels turons Seshachalam, que formen part dels Ghats Orientals, unes muntanyes originades a l'època precambriana. Un dels seus suburbis, Tirumala té la seu del Temple Sri Venkateswara, als turons. L'Autoritat de Desenvolupament Urbà de Tirupati inclou la ciutat de Tirupati, Renigunta, Chandragiri i els pobles d'Akkarampalle, Avilala, Cherlopalle, Mangalam, Peruru, Settipalle, Thummala gunta, Timminaidupalle, Tiruchanur, i Tirupati (NMA). La ciutat limita amb Srikalahasti, a l'est; Puttur, al sud; Pakala, a l'oest i els turons Seshachalam (Tirumala), al nord. El riu Swarnamukhi neix als turons Seshachalam i travessa la ciutat abans d'anar direcció Srikalahasti, a l'est.

### Medi natural
#### Geologia

A 12 km hi ha una discontinuïtat major anomenada disconformitat Eparchea de Tirupati a la carretera entre la ciutat i Tirumala catalogada com monument nacional geològic. El 2001 és declarat com un dels 26 "monuments geològics de l'Índia". A 1 km del temple Tirumala Venkateswara, als turons de Tirumala hi ha l'arc natural de Silathoranam. Aquesta formació rocosa és de l'alt proterozoic i ha estat modelat per l'erosió de l'aigua i l'aire.

#### Flora i fauna
### Clima

Tirupati disposa d'un clima tropical humit i sec (Aw) (amb uns "hivens secs", segons la Classificació climàtica de Köppen. Durant l'estació seca, entre el gener i el maig, les temperatures mínimes mitjanes se situen entre els 18 i el 28 °C. Després d'aquesta hi ha l'estació humida entre el juny i finals de setembre. A principis de novembre, durant la temporada del monsó del nord-est hi ha fortes plugese a la regió. La pluja més forta enregistrada en 24 hores (219 mm) va ser el 16 de novembre de 2015, durant les inundacions de l'Índia meridional del 2015. Aquesta va provocar inundacions a la ciutat que van tenir el resultat de 14 morts, a banda de que 3700 pobles de la zona patissin inundacions. Alguns mitjans van atribuir les inundacions al Canvi climàtic. Els ciclons que afecten habitualment la Costa de Nellore també porten pluges portes a la ciutat.
A l'aeroport de Tirupati, les mitjanes climàtiques entre el 1981 i el 2010 van ser (les més extremes van ser els anys 1981 i 2012):
* Les temperatures més altes són de 45,2 , 45 i 44,2 els mesos de juny, maig i abril respectivament.
* Respecte la mitjana de màxim diari, les més altes són 40,3 i 39,2 al maig i a l'abril respectivament; i les més baixes són de 29 i 20 graus C., el desembre i el gener, respectivament. La mitjana de la temperatura màxima diària és de 34,6 graus C.
* La mitjana de la mínima diària, en graus centígraus: les més altes són de 28 i 27,3 els mesos de maig i juny; i les mínimes són de 18,8 i 19,9; els mesos de gener, febrer i desembre respectivament.
* la temperatura mínima enregistrada en aquest períóde és de 11,9 al mes de febrer, seguida per 12,9 al gener.
* La mitjana de pluges, en mm. va ser de: les màximes van ser de 249,1 i 205,2 els mesos de novembre i octubre; i les mínimes, de 5,1 i 5,2, els mesos de febrer i de març.
* La mitjana de dies amb pluja va ser: de 9,4 i 9, els mesos de novembre i octubre; i de 0,5, 0,6 i 1,1, els mesos de març, febrer, abril (tots dos, 1,1) i gener, respectivament.

## Demografia

Languages of Tirupati (2011)
Segons el cens de l'Índia de 2011, la corporació municipal de Tirupati té 287.035 habitants. Hi ha 145.977 homes i 141.058 dones. Hi ha 24.643 infants entre 0 i 6 anys. La taxa d'alfabetització és de 87,55%. L'aglomeració urbana té una població de 459.985 habitants: 231.456 homes i 28.529 dones; i hi ha 41.598 infants entre 0 i 6 anys d'edat. Hi ha un total de 356.558 alfabetitzats, que signifiquen el 85,22% del total.

### Llengua i religió

La llengua oficial i més parlada és el telugu (97,98%, seguida per l'urdú (5,5%), el tàmil (3,4%) i l'hindi (1%).
Respecte a les confessions religioses, el 92,82% són hinduistes, el 6,05% són musulmans i el 9,74% són cristians. La gran majoria són hinduistes.

## Història

Segons el text històric escrit en sànscrit del Varaha Purana (segles X-XII), durant el Treta Yuga (segon dels quatre yugues, cicles temporals divins) Rama va residir a Tirupati amb Sita i Lakshmana quan havia retornat de Lankapuri. Segons el Purana Venkateswara de Kubera va demanar un préstec de 11,4 milions de monedes d'or per al seu matrimoni amb Padmavathi. Per pagar el préstec, devots de tota l'Índia visiten el temple i hi fan donatius.
Des del segle VI Tirupati va estar regida per la dinastia Pal·lava. Durant el segle XI esdevé el centre d'un important Vaishava durant l'èoca de Ramanujacharya. El Temple Srikurmam del districte de Srikakulam d'Andhra Pradesh porta la inscripció "Tirupati Srivaishnavula Raksha". Al pagar la jizya es salva de que els musulmans la envaeixin. A principis del segle XIV, durant la invasió de Malik Kafur del sud de l'Índia es va amagar l'idol del Temple de Ranganathaswami de Srirangam per progegir-lo.
Durant gran part de l'edad Mitjana, fins al segle XVII, Tirupati era part del'Imperi de Vijayanagara.
La ciutat té molts temples històrics, com el Temple de Venkateswara que té 1500 inscripcions en sànscrit, tamil, tegulu i llengües kannades. D'aquestes, 236 pertanyen a les dinasties Pal·lava, Txola i Pandya; 169 ho fan a la dinastia Saluva; 251, al període Achyuta Deva Raya; 130 al període Sadasiva Raya; i 135 a la dinastia Aravidu. Les del regne Pal·lava són del segle IX; les del Txola, del segle X; i les de l'Imperi Vijayanagara, del segle XIV. Durant el segle XV, Tallapaka Annamacharya va cantar moltes cansons de la ciutat sagrada en telugu.
El baix Tirupati no s'urbanitza fins a l'any 1500. Aquesta es va formar amb l'augment de la importància de l'alt Tirupati. Avui en dia, la zona al voltant del temple Gopvindaraja Swami és el cor de la ciutat.

### Història contemporània

El 1932 el temple de Venkateswwara de Tirumala és lliurat a devasthanams de Tirumala per la llei TTD.
L'any 2006, l'Autoritat de Desenvolupament Urbà (TUDA) i el TTD duen a terme conjuntament el "Tirupati Utsavan", que es centra en la història del desenvolupament de la ciutat de Tirupati, els reis que han visitat Tirumala i la seva contribució al desenvolupament del temple.
El desembre de 2012 es duu a terme a Tirupati la quarta Conferència Mundial Telugu per al foment de la llengua. El gener de 2017 es reuneix a la ciutat el 104è Congrés de la Ciència Índia (ISCA).

## Govern

L'Assemblea Constituent de Tirupati és una de les 175 assemblees de l'Assemblea Legislativa d'Andhra Pradesh.
La Corporació Municipal de Tirupati (TMC) administra la ciutat. Aquesta neix l'1 d'abril de 1886. L'1 d'octubre de 1962 esdevé una municipalitat de segon grau i el 12 de desembre de 1965 assoleix el grau de municipalitat de primer grau; el 13 de febrer esdevé un municipi de grau especial. El 2 de març de 2009 esdevé una Corporació Municipal que inclou un territori de 16,59 quilòmetres quadrats. A l'actualitat la superfície de la ciutat çes de 27,44 km$^2$ . El 2022 Tirupati ha assolit el "top ten" de les ciutats més netes de l'Índia segonsnSwachh Survekshan.
L'Autoritat de Desenvolupament Urbà de Tirupati (TUDA) és la responsable de la planificació urbana. Fou constituïda l'any 1981 amb Tirupati i 89 pobles que estan sota la seva jurisdicció. El 2008 també inclou Srikalahasti, Puttur i 69 pobles de la seva àrea. A l'actualitat el TUDA cobreix una àrea de 1.211,51 km$^{2.}$
Tirupati té l'estatus de Districte Policial Urbà i té 25 comisaries. S'ha establert una zona de seguretat a Alipiri per cuidar dels pelegrins de Tirumala dels terroristes i els elements antisocials. El temple de Tirupati està supervisat per 3000 càmeres de televisió durant els vint-i-quatre hores del dia i hi ha controls amb escànners per accedir-hi.

## Economia

El turisme és el sector principal de Tirupati.
La fundació Tirumala Tirupati Devasthanams (TTD), establerta el 1932, del govern d'Andhra Pradesh és l'entitat que gestiona i supervisa les operacions econòmiques i financeres del Temple Venkateswara de Tirumala és l'empresa principal de Tirupati. També gestiona activitats socials, religioses, literàries, sanitàries i educatives i emplea a 16.000 persones.
L'Andhra Pradesh Southern Power Distribution Company Limited també té la seu a Tirupati.
A Gajulamandyam, Renigunta, hi ha el parc industrial APIIC, on hi ha moltes indústries.
El Sri Venkateswara Mobile and Electronics Manufacturing Hub és una indústria que fabrica objectes electrònics que també té la seu a Tirupati. Entre els seus productes hi ha Smart TVs de Xiaomi.

### Turisme

El sector turístic té una gran importància a la ciutat, sobretot pels pelegrins que visiten el Temple Venkateswara de Tirumala, a banda d'altres temples de la ciutat. Aquests atreuen un gran nombre de turistes. El temple de Tirumala és un dels temples religiosos més visitats de la terra. Segons el Llibre Guinness, que atrau diàriament entre 30.000 i 40.000 visitants i el dia d'any nou atrau 75.000 fidels, el considera el temple hindú més visitat i més ric del món.

## Infraestructures

La Companyia Andhra Pradesh Southern Power Distribution (APSPDCL), que distribueix l'electricitat a la ciutat, té la seu a Tirupati. Aquesta es prové d'aigua mitjançant el canal Telugu Ganga i la pesa de Kalyani. Als turons de Tirumala també hi ha altres pantans com el Papavinasam, el Gogurbham, el Pasupudara, el Kumaradara i l'Akasa.
El Tirupati Telecom District de la companyia Bharat Sanchar Nigam (BSNL) gestiona les telecomunicacions de la ciutat.
Swachh Survekshan (control mediambiental del Ministeri de Desenvolupament Urbà de l'Índia i de l'Oficina Central pel Control de la Pol·lució) ha declarat que Tirupati era la sisena (de les 200 ciutats que hi competien) ciutat menys pol·lucionada del país (2008). Segons el National Urban Sanitation Policy, està a la posició 117 de les ciutats més netes del país (2009). El Ministeri de Turisme de l'Índia considera que la ciutat és l'onzena més neta del país.

### Transports
#### Carreteres

La ciutat està enllaçada amb altres ciutats importants per carreteres nacionals i estatals. La carretera nacional 71 i la 140 passen per la ciutat i les NH 716 i 565 passen pels límits de l'Autoritat de Desenvolupament Urbà de Tirupati. Entre Tirupati i Tirumala hi ha dues carreteres asfaltades. La Corporació Municipal de Tirupati té 294,47 km de carreteres.

#### Autobusos

La companyia d'autobusos estatal APSRTC enllaça Tirupati amb moltes destinacions d'Andhra Pradesh des de l'estació d'autobusos. La ciutat també té una xarxa de línies d'autobusos que l'enllaça amb els pobles del voltant, com Tirumala. Des de Tirupati també surten autobusos als estats de Karnataka i Tamil Nadu.

#### Ferrocarril

Tirupati disposa de 6 estacions de ferrocarril. La més important es diu Tirupati Main.

#### Aeroport

L'Aeroport de Tirupati està a 15 km del centre de la ciutat. Des d'aquest, surten vols a Coimbatore, Calcuta, Bombai, Nova Delhi, Bangalore, Kolhapur, Poona, Tiruchirappal·li, Madurai, Shirdi, Rajahmundry, Huballi, Vijayawada, Visakhapatnam i Hyderabad. L'aeroport internacional més proper és l'Aeroport Internacional de Chennai, que està a 130 km de Tirupati. L'aeroport de Tirupati està en procès d'esdevenir un aeroport internacional i el 22 d'octubre del 2015 inaugura la seva nova terminal.

### Educació i recerca

El govern estatal té una xarxa d'escoles primàries i secundàries a Tirupati. També hi ha centres privats.
A Tirupati hi ha molts centres d'educació superior. La Sri Venkateswara University és estatal i de la fundació del Devasthanam de Tirumala Tirupati s'estableix el 1954. La Sri Padmavati Mahila Visvavidyalayam és un centre educatiu femení. Entre els centres de formació mèdica hi ha el Sri Venkateswara Medical Colege, el Sri Padmavathi Medical College for Women i el Sri Venkateswara Institute of Medical Sciences. La universitat Sri Venkateswara Vedic forma en estudis vèdics i la Rashtriya Sanskrit Vidyapeetha és una universitat d'estudis sànscrits. A més a més, hi ha altres universitats i colleges.
Entre els centres de recerca de la ciutat, destaquen: el National Atmospheric Research laboratory (NARL), el Sri Venkateswara Medical Colege, el Indian Institute of Science Education and Research de Tirupati, l'Indian Institute of Technology de Tirupati i el Sri Venkateswara Institute of Medical Sciences

### Sanitat

Tirupati és un hub mèdic i té grans hospitals. Molts d'aquests són public i estan gestionats per Tirumala Tirupati Devasthanams (TTD), fundació que depèn del govern d'Andhra Pradesh i que disposa de 16.000 treballadors.
L'Hospital General Sri Venkateswara Ramnarain Ruia és un dels més grans d'Andhra Pradesh i l'hospital públic més gran de la regió de Rayalasima. Aquest s'inaugurà el 1962 i a l'actualitat disposa de 750 llits. El 1986 s'hi va funtar l'Institut de Ciències Mèdiques Sri Venkateswara.
Entre altres, també destaquen l'Institut de Cirurgia, Recerca i Rehabilitació Balaji (BIRRD), amb 250 llits i l'Hospital Governamental de la Maternitat (GMH), que el 2013 és nombrat com el "millor hospital" en la categoria d'"esterilització i lliuraments institucionals".

## Cultura
### Festes

A Tirupati s'hi celebren tots els festivals hindús: el sankranti, l'ugadi, el krixna Jammashtami, el maha shivaratri, el ganesh Chaturthi, el divali, el rama Navami, el kartik Poornima i el Srivari Brahmotsavam. Aquest últim dura nou dies entre el setembre i l'octubre i és quan el temple de Tirumala rep més visitants. Durant aquest festival, la deïdat del temple de Venkateswara, Malayappa i les seves consorts, Sridevi i Bhudevi, són portats en processó al voltant del temple.
Tirupati també celebra un carnaval anomenat Tirupati Ganga Jatara a la segona setmana de maig.
A Tirumala s'hi celebra amb grandesa el Vaikunta Ekadasa, el dia quan es creu que s'obrirà els Vaikunta Dwarams. També s'hi celebra la festa del Rathasapthami, al febrer, quan la deïtat de Venkateswara, Malayappa) és duta en processó al voltant del temple.
El Krishna Janmashtami té un gran seguiment a Tirupati. El Temple del Lotus de la International Society for Krishna Consciousness (ISKCON) és il·luminat amb làmpares i pintures. A la cerimònia hi ha oracions a Krixna i altres déus.

### Gastronomia

El tirupati laddu és un dolç popular que s'ofereix al temple de Venkateswara de Tirupati des del 1715.

### Museus

El Tirumala Tirupati Devasthanams crea el Museu de Sri Venkateswara, amb seus a Tirumala i a Tirupati. Aquest museu té una col·lecció d'objectes arquitectònics i històrics com armes, ídols i objectes religiosos (puja). També té col·leccions de fotografies de la cultura i tradicions de Tirupati.
El 1988 s'estableix el museu d'arqueologia al fort Chandragiri, a Chandragiri. Aquest exhibeix una col·lecció d'escultures de pedra i metall de déus hindús i altres vestigis arqueològics de llocs com Gudimallam, Gandikota i Yaganti. També té galeries d'armes, monedes i documents medievals.

### Patrimoni
#### Temples

El Temple Venkateswara de Tirumala és el temple més reconegut de la ciutat. Ha estat considerat pel llibre Guinness com el temple hindú més ric i més visitat del món. A més a més, a la ciutat també hi ha altres temples hindús molt reconegut com el temple Padmavaati de Tiruchanur, el temple Govindaraja, el temple Kapileswara (a Kapila Theertham), el temple Kalyana Venkateswara, el Srinivasamangapuram, el temple Thathayyaguntta Gangamma i el Sri Kodandaramaswami temple, entre d'altres.
* Temples hindús de Tirupati
* Venkateswara Temple
* Govindaraja Temple
* Padmavathi Temple
* Kodandarama Temple
* Kapila Theertham

#### Altres edificis patrimonials i atractius turístics

A banda dels temples, la ciutat i la seva zona tenen altres edificis considerats com a patrimoni que atrauen els turistes.
* El Fort Chandragiri és una fortificació del Segle XI que hosteja el museu arqueològic.
* El Parc zoològic Sri Venkateswara s'estableis el 1987. és el parc zoològic més gran d'`Àsia. Té una superfície de 5532 acres.
* Centre de les Ciències Regional. Té una exposició sobre l'espai i un planetari. Fou el primer d'Andhra Pradesh.
* Altres llocs d'interès de Tirupati
* Chandragiri Fort
* Regional Science Centre, Tirupati

### Mitjans de comunicació
## Referències

* ↑ «Administration-AP-Financial Capital». [Visakhapatnam], 29-04-2015.
* 1 2 3 4 «Urban Agglomerations/Cities having population 1 lakh and above». Provisional Population Totals, Census of India 2011. Arxivat de l'original el 27 October 2011. [Consulta: 30 abril 2019].
* ↑ «Part III - District and Sub-District (Mandals) - Guntur to Chittoor (7 Districts) - Guntur District» p. 459, 512. Census of India. [Consulta: 19 gener 2015].
* ↑ «Tirupati bags 'best heritage city' award». The Times of India, 17-02-2014.
* ↑ Stein, Burton. Peasant State and Society in Medieval South India. Oxford: Oxford University Press, 1980, p. 124. ISBN 978-0195643183.
* ↑ Monier Williams (1899) “पति”, in , new edition, Oxford: At the Clarendon Press, →OCLC, page 582/1.
* ↑ Oppert, Gustav Salomon. On the Original Inhabitants of Bharatavarsa or India (en anglès). BoD – Books on Demand, 8 June 2017. ISBN 9789925082193.
* ↑ «Full text of "On the original inhabitants of Bharatavarsa or India"». archive.org, 1893. [Consulta: 18 novembre 2016].
* ↑ «Index of /NASD/4a7f1db4-5792-415c-be79-266f41eef20a/upgrade-archive-06-14-2007/data/upload-allbooks/disk 3/Jan N/ENGLISH/The_Dravidians_/TXT». tera-3.ul.cs.cmu.edu. [Consulta: 18 novembre 2016].
* ↑ Raman, K. V .. Temple Art, Icons And Culture Of India And South-East Asia. Sharada Publishing House, January 2006. ISBN 9788188934317.
* 1 2 3 A, Vijaya Kumari. Social Change Among Balijas: Majority Community of Andhra Pradesh. MD publication pvt Ltd, 1998, p. 20. ISBN 81-7533-072-4.
* ↑ «Tirupati Urban Region». [Consulta: 3 novembre 2017].
* ↑ «Eparchaean Unconformity, Tirumala Ghat section». Geological Survey of India. Arxivat de l'original el 2013-04-19. [Consulta: 20 setembre 2009].
* ↑ Geological Monuments of India. Geological Survey of India, 2001, p. 5–8, 95.
* ↑ «National Geological Monument, from Geological Survey of India website». Arxivat de l'original el 2017-07-12. [Consulta: 24 maig 2017].
* ↑ Geo-Heritage Sites, Minister of Mines Press release, 09-March-2016
* ↑ national geo-heritage of India Arxivat 11 January 2017 a Wayback Machine., INTACH
* ↑ «Geological Survey of India – Monuments of Stratigraphic Significance». [Consulta: 22 juliol 2015].
* ↑ Bharat Today 24x7. «Floods in Tirupati -2 I November 16, 2015 I Bhaarat Today», 16-11-2015. [Consulta: 23 novembre 2024].
* ↑ India, The Hans. «Tirumala devotees suffer as Tirupati hit worst with floods» (en anglès), 21-11-2015. [Consulta: 23 novembre 2024].
* ↑ «'Gods Must Be Angry' To Climate Change, Tirupati Looks Back At Flood Fury». [Consulta: 23 novembre 2024].
* ↑ «TIRUPATHI». city.imd.gov.in. [Consulta: 28 agost 2020].
* ↑ «Statiion: Tirupati (A). climatological Table 1981-2010 (PDF)» (en anglès) p. 751-752. India Meteorologial Department, 01-01-2015. [Consulta: 23 novembre 2024].
* ↑ «Extremes of Temperature and Rainfall for Indian Stations (up to 2012)» (en anglès). India Meteorological Department, 01-12-2016. [Consulta: 23 novembre 2024].
* 1 2 «Table C-16 Population by Mother Tongue: Andhra Pradesh (Town level)». Census of India. Registrar General and Census Commissioner of India.
* ↑ «Table C-01 Population by Religion: Andhra Pradesh». Census of India. Registrar General and Census Commissioner of India, 2011.
* ↑ «Lord Sri Kodanda Rama Swamy Temple in Tirupati and Sri Pattabhiramalayam Temple at Valmikipuram Gear up for Annual Mega Fete-special Story». Tirumala Tirupati Devastanams. [Consulta: 12 maig 2015].
* ↑ «At This Temple People Make Offerings of Gold, making it the Richest Temple in India, Know More». Times Now, 20-04-2024.
* ↑ Sarma, Mukkamala Radhakrishna. Glimpses of our past—historical researches, 7 January 2004.
* ↑ Hopkins, Steven Paul. Singing the body of God: the hymns of Vedāntadeśika in their South Indian. New York: Oxford University Press, 2002. ISBN 0-19-512735-8.
* ↑ Neelima, P «Gold coat to hide Tirumala carvings». The Times of India, 22-09-2009.
* ↑ «Inscriptions at Tirumala digitised». The Hindu.
* ↑ «Sangeeta Sudha». www.sangeetasudha.org.
* ↑ Nair, Shantha. Sri Venkateshwara by Shantha Nair. Jaico Publishing House, 7 January 2014. ISBN 9788184954456.
* 1 2 «Tirupati Utsavam». [Consulta: 21 juny 2015].
* ↑ «Pranab inaugurates 4th World Telugu conference». , 27-12-2012.
* ↑ «Government of India, Indian Science Congress Association». [Consulta: 23 novembre 2024].
* ↑ «ABOUT TMC». Tirupati Municipal Corporation. Arxivat de l'original el 7 July 2015. [Consulta: 23 desembre 2015].
* ↑ «TUDA – RTI 2005». Tirupati Urban Development Authority. Government of Andhra Pradesh. Arxivat de l'original el 14 June 2015. [Consulta: 12 juny 2015].
* ↑ «Tirupati Urban District». [Consulta: 22 juny 2015].
* ↑ «New security set-up at Alipiri». , 21-09-2009.
* ↑ «High security in Tirumala, Tirupati after terror alert». Indian Express, 30-01-2015.
* ↑ «Tirupati temple makes Andhra Pradesh top tourist spot». NDTV, 23-07-2013.
* ↑ «'Spiritual tourism' to rake in the moolah» (en Indian English). The Hindu, 05-02-2015.
* ↑ «Pilgrimage tourism hit in Tirupati». The Hindu, 15-08-2013.
* 1 2 «TTD – Overview». TTD. Arxivat de l'original el 8 August 2002. [Consulta: 15 abril 2007].
* ↑ «AP registers surge in vehicle sale». The Times of India, 25-08-2015.
* ↑ «Zoho Corporation opens office at Renigunta». , 13-01-2018.
* ↑ «Xiaomi begins production of smart TVs at Tirupati» (en anglès). Business Line, 04-10-2018.
* ↑ «Tirupati Tour – Andhra Pradesh Tourism». www.aptdc.gov.in. [Consulta: 23 desembre 2015].
* ↑ «Govt determined to strengthen tourism infrastructure: PM» (en Indian English). The Hindu [Tirupati], 22-10-2015.
* ↑ «Most visited Hindu» (en anglès). Guinness World Records.com. [Consulta: 23 novembre 2024].
* ↑ «APSPDCL-Company Profile». [Consulta: 10 agost 2015].
* ↑ «Statistical Analysis of Drinking Water Quality and its Impact on Human Health in Chandragiri, near Tirupati, India». [Consulta: 10 agost 2015].
* ↑ «Tirupati Municipal Corporation-Water supply Timings». Tirupati Municipal Corporation. Arxivat de l'original el 7 July 2015. [Consulta: 23 desembre 2015].
* ↑ «Acute water crisis hits Tirumala» (en anglès). Deccan Chronicle, 24-06-2014.
* ↑ «BSNL ready to set up 27 Wi-Fi hotspots in Tirupati» (en Indian English). The Hindu, 25-04-2015.
* ↑ «State bags 3 of top 10 Swachh ranks». , 23-06-2018.
* ↑ «Delhi Emerges 7th Cleanest in 36-City Cleanliness Survey, Gangtok Cleanest, Raipur Dirtiest». The New Indian Express [New Delhi], 23-08-2015.
* ↑ «Tirupati - Public services/amenities». Municipal Administration & Urban Development Department. Government of Andhra Pradesh. Arxivat de l'original el 28 April 2015. [Consulta: 23 desembre 2015].
* ↑ «Statement showing category-wise No. of stations». Indian Railways. [Consulta: 6 juliol 2017].
* ↑ «Sixth platform works begin in Tirupati railway station» (en anglès). The Hans India.
* ↑ «Tirupati International Airport inauguration on Vijaya Dasami». The hindu, 11-10-2015.
* ↑ «Foundation Laying Ceremony of the New Children's Hospital, Tirupati». [Consulta: 15 juny 2015].
* ↑ «SVIMS Tirupati». [Consulta: 23 novembre 2024].
* ↑ «BIRRD». [Consulta: 15 juny 2015].
* ↑ «Maternity hospital awaits better 'treatment'». , 10-12-2013.
* ↑ «Over 4 Lakh Witness Garuda Vahana Seva». The New Indian Express, 01-10-2014.
* ↑ «Tirupati set for ‘Ganga Jatara’» (en Indian English). The Hindu, 07-05-2013. ISSN: 0971-751X.
* ↑ «Tirupati gearing for Ekadasi» (en Indian English). The Hindu, 16-12-2011. ISSN: 0971-751X.
* ↑ «Rathasapthami photos» (en anglès). [Consulta: 23 novembre 2024].
* ↑ «Tirupati laddu: Since August 2, 1716». Sify [Consulta: 22 setembre 2015].
* ↑ «Tirupati laddu all set to regain its old taste». Deccan Herald. [Consulta: 25 juliol 2015].
* ↑ «Heritage in Tirupati-SV Museum». Andhra Pradesh Tourism board. [Consulta: 23 juny 2015].
* ↑ «Archaeological Museum, Chandragiri». Archaeological Survey of India. [Consulta: 23 juny 2015].
* ↑ «Record collection of Rs 5.73 crore at Tirumala». The Times of India, 02-04-2012. ISSN: 0971-8257.
* ↑ «Museum – Chandagiri». Archaeological Survey of India. National Informatics Centre. [Consulta: 16 març 2016].
* ↑ «Asia's biggest zoo beckons tourists». The Siasat Daily, 13-04-2010. [Consulta: 13 juliol 2014].
* ↑ «Tirupati Zoo asked to exchange animals». The Hindu, 11-08-2008.
* ↑ Staff Reporter «CM inaugurates Space Exposition Hall, Innovation Hub at RSCT». , 22-05-2017.
* ↑ «Inauguration of Innovation Space, Space Exposition Hall and a digital planetarium», 13-06-2017. Arxivat de l'original el 21 December 2021.